bolesť
môžem kombinovať lisinopril s tabletkami na bolesť a akými
Dobrý deň,
ďakujeme za Vašu otázku.
Bez vzájomného ovplyvnenia účinku je možné počas liečby Lisinoprilom súčasné užívanie liekov s obashom paracetamolu (Paralen, Panadol novum).
Chronické podávanie nesteroidných protizápalových liekov (Ibuprofen, Ibalgin, Nalgesin a pod.) môže znižovať antihypertenzný účinok Lisinoprilu. Tieto lieky majú na vzostup sérovej hladiny draslíka aditívny účinok a môžu viesť k zhoršeniu obličkových funkcií, ktoré sú zvyčajne reverzibilné. Príležitostné užitie protizápalových liekov počas liečby Lisinoprilom nie je vylúčené, závisí však od vyvolávajúcej príčiny a intezity bolesti.
Prajem pekný zvyšok dňa.
S pozdravom
PharmDr. Veronika Kiabová